stanford-oval/wikipedia huggingface dataset:
No Scrubs

"No Scrubs" הוא סינגל של להקת הבנות האמריקאית TLC, מתוך אלבום האולפן השלישי שלה, FanMail. השיר יצא לאור ב-2 בפברואר 1999, כסינגל הראשון והפותח מתוך האלבום. השיר היה לשיר הראשון שהוציאה הלהקה מזה ארבע שנים; מאז הוצאת השיר "Diggin' on You".
השיר זכה להצלחה בינלאומית, תוך שהפך לשירה הנמכר ביותר של הלהקה בבריטניה, כאשר איגוד תעשיית ההקלטות הבריטי העניק לו את תואר הפלטינה על מכירות של למעלה מ-1,200,000 עותקים במדינה. השיר כבש את פסגת מצעד בילבורד הוט 100 והצליח לשהות שם במשך ארבעה שבועות. כמו כן, דורג השיר במקום השני ברשימת שירי השנה של הבילבורד לשנת 1999. השיר הגיע למקום הראשון במצעדי אוסטרליה, קנדה, אירלנד וכולי.
השיר זכה לשבחים רבים וביקורות חיוביות ממבקרי המוזיקה. במגזין Paste דורג כשיר הטוב ביותר של הלהקה, תוך שבמגזין רולינג סטון דורג במקום העשירי ברשימת "50 השירים הטובים ביותר של שנות התשעים". בנוסף לכך, זכה בשתי מועמדויות בטקס פרסי גראמי ה-42, שהתקיים בשנת 1999, בקטגוריות "הקלטת השנה" ו"ביצוע ה-R&B הווקאלי הטוב ביותר לצמד או הרכב". השיר זיכה את הלהקה בפרס ה-VMA החמישי שלה, כאשר זכה בקטגוריית "קליפ הלהקה הטוב ביותר".
בשנת 2017, הצליח לצבור למעלה מ-100 מיליון השמעות בספוטיפיי, תוך שנכון למאי 2020, צבר שם למעלה מ-460 מיליון השמעות. בעקבות כך, נחשב השיר לשיר המושמע ביותר משנת 1999, ברשת הזרמת המדיה הזו ולשירה המושמע ביותר של הלהקה גם כן. ביוטיוב, צבר הווידאו קליפ של השיר למעלה מ-210 מיליון צפיות, דבר אשר הופך אותו לקליפ הנצפה ביותר של הלהקה, ולאחד מ-50 הקליפים הנצפים ביותר בכל הזמנים של להקת בנות.
רקע

תחילה, כתבה הפזמונאית קנדי בורוס, את השיר על גבי מעטפה ישנה בזמן שהיא שהתה ברכבה. היא אמרה כי "כתבתי את השיר בצורה חופשית בזמן שהייתי ברכב שלי ומכאן ניתן לראות כי הוא מתאר מצב של נסיעה בכביש מהיר, בכמה מהשורות שלו". לאחר מכן, תכננה בורוס להקליט את השיר ביחד עם טמקה קוטל, אך דאלאס אוסטין התערב והחליט לתת ל-TLC להקליט אותו ולהוציא אותו כסינגל הראשון מתוך האלבום, FanMail. כמו כן, הוחלט כי רוזונדה "צ'ילי" תומאס תוביל את השיר. אוסטין הדגיש כי "השיר מהווה מעין פריצת דרך עבור צ'ילי [רוזונדה תומאס]". עוד הוסיף, כי "הייתה לו הרגשה שלתת לה להוביל את השיר הייתה דרך נהדרת לחשוף אותה, היות שאין טעם שהיא תעשה קולות רקע בלבד, כמו שעשתה עד להוצאת השיר הזה".
הרכב

מגזין Vibe טען כי השיר "מבקר בצורה קשה את הגברים וממקם אותם בתחתית הבריכה של עולם ההיכרויות". בריאיון לרולינג סטון בשנת 2014, טמקה קוטל תיארה את תהליך יצירת השיר עם בורוס:
אני רוצה לדבר על משהו דפוק; גבר זה בורג שאין לו עסק משלו. הרעיון לשיר הגיע ממערכת יחסים קודמת שהיא [בורוס] הייתה בה. לקחנו אותו [הרעיון] וכתבנו את השיר.
השיר מכיל "שאריות אווריריות של גיטרה אלקטרונית", שמתחיל בשירה של רוזונדה "צ'ילי" תומאס. מקור המילה "Scrub" הוא מאטלנטה. המילה היא סלנג, המתאר אדם שלא מסוגל לחיות את החיים שלו ביחד עם מישהו נוסף. הקצב של השיר הוא 93 פעימות והוא מבוצע במפתח של לה-במול מינור. על פי אתר המוזיקה Musicnotes.com שפועל על ידי EMI, הטווח המוזיקלי של השיר נע בין F#3 ל-C#5.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 20 |  |
מורשת > גרסאות כיסוי

להקת הבנות הבריטית הסאטרדייז, ביצעה מחדש את השיר ב-BBC Radio 1 בשנת 2013. הזמר-יוצר הפילדלפי אבי ויסניה, הקליטה את השיר מחדש בשנת 2010 עבור אלבומו, Something New. בשנת 2012, יצאה הזמרת-יוצרת האמריקאית קלי קלרקסון לסיבוב הופעות קייצי. בהופעה שקיימה ב-23 באוגוסט באותה השנה, ביצעה את השיר מחדש. בתוכנית הטלוויזיה "Glee", הוקלט השיר מחדש בפרק "Sadie Hawkins". חמשת הזמרים שהקליטו אותו היו קווין מקהייל, קורד אוברסטריט, בלייק ג'נר, סמואל לרסן ודארן כריס.
בשנת 2012, הוציאה להקת הרוק הבריטית באסטיל, את המיקסטייפ Other People's Heartache, Pt. 2, בו נכלל מאשאפ המורכב מ-"No Scrubs" ומ-"Angels" של The xx. המאשאפ נקרא "No Angels". לאחר מכן, הזמרת סקאוט ניבט הקליטה את השיר עבור אלבומה, It's Up to Emma. בשנת 2014, ביצעה הזמרת-יוצרת האמריקאית קייסי מאסגרייבס, במהלך סיבוב ההופעות שלה, "Same Tour, Different Trailer". בשנת 2019, הקליטה מחדש את השיר להקת הרוק האלטרנטיבי ויזר, עבור אלבומה, Teal Album.
מורשת > שימוש בשירים אחרים

בשנת 2013, הדי ג'יי והמפיק לה יות' הוציא את השיר "Dance With Me", אשר מכיל בתוכו קטעים מתוך "No Scrubs". השיר הגיע אל המקום האחת עשרה במצעד הסינגלים הבריטי. בהמשך, המוזיקאי XXYYXX הוציא את השיר "Good Enough", אשר כולל בתוכו דגימות מתוך "No Scrubs", גם כן.
לאחר מותו של התקליטן השוודי אביצ'י, יצא השיר "SOS", שהשתמש בקטעים מ-"No Scrubs" ועל כן, נוספו קווין "שקספר" בריגס, קנדי בורוס וטמקה קוטל לקרדיטים שלו.
מורשת > סוגיית זכויות היוצרים

בשנת 2017, יצא הלהיט הבינלאומי "Shape of You" של אד שירן, שהפך לשיר הנמכר ביותר בשנת 2018 ולאחד מהשירים המצליחים ביותר בכל הזמנים. תחילה, נטען כי הוא השתמש בשיר והפר את זכויות היוצרים שלו, היות שלא נתן קרדיט ליוצרים שלו. כמו כן, הוגשו נגדו תביעות בגין סוגיית זכויות היוצרים, תוך שצוין כי שירן "הכחיש את כל ההאשמות שהופנו נגדו". המוזיקאי סם שוקרי טען ש-"Shape of You", הוא העתק של שירו "Oh Why" וזאת, תוך שציין ששירן נאלץ לתת קרדיטים ליוצרים של "No Scrubs", היות שהוא מפר זכויות יוצרים.
בנוסף לכך, במסגרת סוגיית זכויות היוצרים של "Shape of You", ‏"Oh Why" ו-"No Scrubs", דובר על מה שקרה ב-9 ביוני 2016. באותו התאריך, דווח כי שירן נתבע על ידי המלחינים מרטין הרינגטון ותומס לאונרד, כותבי הסינגל "Amazing" של מאט קארדי בסך 20 מיליון דולר על הפרת זכויות יוצרים. התביעה אמרה: "לאור הדמיון הבולט בין הפזמון של "Amazing" ו-"Photograph", הנאשמים ידעו בעת כתיבה, פרסום, הקלטה, שחרור והפצה של תמונות, כי הם מפרים זכויות של יצירה מוזיקלית קיימת. התביעה הוגשה באופן פרטי באפריל 2017, ללא הודאה באשמה.
מורשת > תגובות אחרות

לאחר ש-TLC הוציאה את "No Scrubs", הוציאו ספורטס טיווז את השיר "No Pigeons", בתגובה. רוזונדה "צ'ילי" תומאס חשה שהם הוציאו את השיר מכיוון שהם חשו מאוימים מהצלחתו של "No Scrubs", וקבעה כי "הם לא יכולים לעמוד בחום!", היות המילה "Scrub" התפשטה במהירות ברחבי העולם והייתה שגורה בעיקר באוצר המילים של הנשים.
רשימת השמעה

| --- | --- |
 סינגל אמריקאי (תקליטור) No Scrubs" – 3:39" (גרסת האלבום) (לא מצונזרת)  No Scrubs" – 3:37" (קטע כלי) סינגל אירופאי (תקליטור) No Scrubs" – 3:37" (גרסת האלבום) (מצונזרת)  No Scrubs" – 4:00" (בשילוב קטע של ליסה לופז) (מצונזרת)  No Scrubs" – 3:37" (קטע כלי)  Silly Ho" – 4:16" (גרסת האלבום) (לא מצונזרת) סינגל בריטי 1 (תקליטור) No Scrubs" – 3:37" (גרסת האלבום) (מצונזרת)  No Scrubs" – 4:00" (בשילוב קטע של ליסה לופז) (מצונזרת)  Silly Ho" – 4:16" (גרסת האלבום) (לא מצונזרת):  סינגל בריטי 2 (תקליטור) No Scrubs" – 3:39" (גרסת האלבום) (מצונזרת)  Waterfalls" – 4:19" (גרסת הרדיו)  Creep" – 4:26" (גרסת הרדיו) סינגל צרפתי (תקליטור) No Scrubs" – 3:39" (גרסת האלבום) (מצונזרת)  Waterfalls" – 4:36" סינגל אמריקאי (תקליט) No Scrubs" – 4:00" (בשילוב קטע של ליסה לופז) (מצונזרת)  No Scrubs" – 4:00" (בשילוב קטע של ליסה לופז) (לא מצונזרת)
פרסים ומועמדויות

| שנה | טקס | קטגוריה | מועמדות | תוצאה | מקור |
| --- | --- | --- | --- | --- | --- |
| 1999 | פרסי גראמי | הקלטת השנה | "No Scrubs" | מועמדות |  |
| 1999 | פרסי גראמי | ביצוע ה-R&B הווקאלי הטוב ביותר לצמד או הרכב | "No Scrubs" | זכייה |  |
| 1999 | פרסי המוזיקה של MTV אירופה | שיר השנה | "No Scrubs" | מועמדות |  |
| 1999 | פרסי MOBO | קליפ השנה | "No Scrubs" | זכייה |  |
| 1999 | פרסי הווידאו קליפים של MTV | קליפ הלהקה הטוב ביותר | "No Scrubs" | זכייה |  |
| 1999 | פרסי הווידאו קליפים של MTV | בחירת הצופים | "No Scrubs" | מועמדות |  |
| 1999 | פרסי הווידאו קליפים של MTV | קליפ ההיפ הופ הטוב ביותר | "No Scrubs" | מועמדות |  |
| 1999 | פרסי הווידאו קליפים של MTV | העריכה הטובה ביותר | "No Scrubs" | מועמדות |  |
| 1999 | פרסי הווידאו קליפים של MTV | הבימוי הטוב ביותר | "No Scrubs" | מועמדות |  |
| 1999 | פרסי הווידאו קליפים של MTV | הניהול האמנותי הטוב ביותר | "No Scrubs" | מועמדות |  |
| 1999 | פרסי האופנה של VH1 | הקליפ האופנתי ביותר | "No Scrubs" | זכייה |  |
| 1999 | פרסי ווג | הקליפ האופנתי ביותר (נשים) | "No Scrubs" | מועמדות |  |
| 2000 | פרסי הסול טריין | סינגל ה-R&B\סול הטוב ביותר - להקה, הרכב או צמד | "No Scrubs" | זכייה |  |
| 2000 | פרס NAACP Image | הקליפ יוצא מן הכלל הטוב ביותר | "No Scrubs" | מועמדות |  |
| 2015 | פרסי ספוטיפיי | חציית 100,000,000 מיליון השמעות | "No Scrubs" | זכייה |  |
| 2017 | פרסי Vevo | חציית 100,000,000 מיליון צפיות | "No Scrubs" | זכייה |  |
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  אוסטריה | Ö3 אוסטריה טופ 40‏ | 26 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 11 |  |
|  אירופה | אירופה הוט 100 | 2 |  |
|  איטליה | מצעד הסינגלים האיטלקי | 7 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד שירי ה-R&B\היפ הופ | 1 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 4 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 3 |  |
|  הממלכה המאוחדת | מצעד שירי ה-R&B | 1 |  |
|  ולוניה | אולטראטופ 40 | 3 |  |
|  יוון | IFPI Greece | 6 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 7 |  |
|  סקוטלנד | מצעד הסינגלים הסקוטי | 11 |  |
|  פלנדריה | אולטראטופ 50 | 5 |  |
|  צרפת | SNEP | 5 |  |
|  קנדה | קנדה הוט 100 | 1 |  |
|  קנדה | מצעד השירים העכשוויים למבוגרים | 27 |  |
|  קנדה | מצעד שירי הדאנס\אורבני | 1 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  אוסטרליה | מצעד הסינגלים האוסטרלי | 12 |  |
|  אירופה | אירופה הוט 100 | 16 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים הקצביים | 1 |  |
|  ארצות הברית | מצעד שירי ה-R&B\היפ הופ | 4 |  |
|  ארצות הברית | מצעד 40 שירי המיינסטרים | 6 |  |
|  גרמניה | GfK – טופ 100 | 27 |  |
|  הולנד | מצעד 40 הסינגלים ההולנדיים | 16 |  |
|  הולנד | מצעד 100 הסינגלים ההולנדיים | 19 |  |
|  הממלכה המאוחדת | מצעד הסינגלים הבריטי | 16 |  |
|  ולוניה | אולטראטופ 40 | 16 |  |
|  ניו זילנד | המצעד הניו זילנדי הרשמי | 8 |  |
|  פלנדריה | אולטראטופ 50 | 32 |  |
|  צרפת | SNEP | 21 |  |
|  קנדה | קנדה הוט 100 | 5 |  |
|  קנדה | מצעד שירי הדאנס\אורבני | 1 |  |
|  רומניה | מצעד השירים הרומני | 9 |  |
|  שוודיה | סוורייטופליסטן | 60 |  |
|  שווייץ | המצעד השווייצרי | 23 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 344 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | זהב | — |
| ארצות הברית (RIAA) | 5× פלטינה | 5,000,000 |
| בלגיה (BEA) | פלטינה | 50,000 |
| גרמניה (BVMI) | זהב | 250,000 |
| דנמרק (IFPI Denmark) | זהב | 25,000 |
| הממלכה המאוחדת (BPI) | 4× פלטינה | 2,400,000 |
| ניו זילנד (Recorded Music NZ) | 6× פלטינה | 60,000 |
| צרפת (SNEP) | זהב | — |
| שוודיה (GLF) | זהב | 15,000 |
סיכום
| בכל העולם | — | 7,870,000 |
Ordeal

| --- | --- |

כריכת ההוצאה הראשונה של הספר
 מידע כללי
 מאת:  לינדה לאבלייס ומייק מקגריידי
 שפת המקור:  אנגלית
 סוגה:  ביוגרפיה 
 נושא:  פורנוגרפיה 
 הוצאה
 הוצאה:  Citadel Press
 תאריך הוצאה:  1980
 מספר עמודים:  253
 סדרה
 הספר הבא:  Out of Bondage
 קישורים חיצוניים
 מסת"ב:  מסת"ב 978-0-806-52774-1
 
"Ordeal" (בתרגום חופשי לעברית: "מבחן" או "ניסיון". תורגם גם ל"פורענות") הוא ספר אוטוביוגרפי שכתבה לינדה לאבלייס, מי שהייתה כוכבת הסרט הפורנוגרפי פורץ הדרך "גרון עמוק" מ-1972, שהתחיל את תור הזהב של הפורנוגרפיה. בספר מתארת לאבלייס לראשונה את קורותיה באותה תקופה, בין השאר את העובדה שנאנסה במהלך הקריירה קצרת הימים שלה בתעשיית הפורנוגרפיה. הייתה זו הפעם הראשונה בה חשפה לאבלייס את האמת על תקופתה בתעשיית הפורנו, בניגוד לפרסומים קודמים בהם צוירה וציירה את עצמה כמשתתפת מרצון. השינוי באופן בו תיארה את חוויותיה בספר הביא את הוצאת הספרים לדרוש ממנה לעבור בדיקת פוליגרף לפני שאישרה את כתיבת הספר. לאבלייס הסכימה לבדיקה, ותוצאותיה אישרו שהיא דוברת אמת.
את הספר כתבה לאבלייס בשיתוף עם מייק מקגריידי, עיתונאי שכתב את רב המכר הארוטי הפרודי "Naked Came the Stranger" שהחל כמתיחה.
הספר הפך לרב-מכר, זכה להתעניינות רבה בתקשורת הממוסדת, למרות נושאו השנוי במחלוקת, והוביל לכתיבת ספר המשך בשם "Out of Bondage".
הערות שוליים

↑  Schultz, David; Vile, John R. (2015). The Encyclopedia of Civil Liberties in America (באנגלית). Routledge. p. 264. ISBN 978-1-317-45713-8.
↑  MacKinnon, Catharine A. (1987). Feminism Unmodified: Discourses on Life and Law (באנגלית). Harvard University Press. p. 10. ISBN 0-674-29873-X.
↑  Mock, Erin Lee (18 באוגוסט 2017). "The Porn Star and the Polygraph: Linda Lovelace and the Truth of the Female Body". Quarterly Review of Film and Video. Routledge. 34 (6): 560–582. doi:10.1080/10509208.2016.1234899. ISSN 1050-9208. S2CID 192126743. {{cite journal}}:  (עזרה)
↑  Margalit Fox, Mike McGrady, Known for a Literary Hoax, Dies at 78, May 14, 2012, New York Times
↑  Richard Cohen, Star of 'Deep Throat' Reveals a Lot About Porn, May 18, 1980, The Washington Post
↑  בסרט הקולנוע "לאבלייס" שם הספר תורגם ל"פורענות"
STS-51-F

STS-51-F (או ספייסלאב 2), היא המשימה ה-19 בתוכנית מעבורות החלל של נאס"א, והמשימה השמינית של מעבורת החלל צ'לנג'ר.
צוות

מפקד המשימה: גורדון פולרטון
טייס: רוי ברידג'ס (Roy D. Bridges, Jr.)
מומחה למשימה: סטורי מאסגרייב
מומחה למשימה: אנתוני אינגלנד (Anthony W. England)
מומחה למשימה: קארל הינז (Karl G. Henize)
מומחה מטען: לורן אקטון
מומחה מטען: ג'ון-דייוויד ברטו (John-David F. Bartoe)
צוות > צוות גיבוי

מומחה מטען: ג'ורג' סיימון (George W. Simon)
מומחה מטען: דיינה פרינז (Diane K. Prinz)
המשימה

ב-12 ביולי 1985, ניצבה הצ'לנג'ר על כן השיגור 39-A במרכז החלל קנדי.
הספירה לאחור נעצרה 3 שניות לאחר קבלת הצתה של המנוע הראשי.
הסיבה לכך הייתה אי תפקוד של שסתום אמצעי הצינון של מנוע ראשי מספר 2. דבר זה גרם לכיבוי שלושת המנועים. כתוצאה מכך, הוחלט לדחות את השיגור ל-29 ביולי.
יום השיגור הגיע, ושוב נדחה השיגור. הפעם בשעה ו-37 דקות בגלל תקלה באחד החלקים בשל תחזוקה לא נכונה.

חמש דקות ו-45 שניות להמראה המנוע הראשי מספר אחד כבה הרבה לפני שהיה אמור. הפעם זו הייתה תקלה בחיישן שקרא בטעות התחממות גדולה מדי של המנועים, למרות שהטמפרטורה הייתה תקינה כיבה החישן אוטומטית את המנוע.
לאחר הצתה חדשה נראה שהכל תקין עד שכבה מנוע מספר 2 מאותה תקלה בחיישן.
לבסוף הוחלט לשגר בכל מקרה את המעבורת אבל להכניסה למסלול נמוך יותר מהמתוכנן סביב כדור הארץ.
לאחר מספר דחיות שוגרה לבסוף המעבורת כשהיא נושאת את "מעבדת החלל" ספייסלאב.
למרות הכניסה למסלול נמוך יותר, שדרשה תכנון מחדש של המשימה, הוגדרה המשימה כהצלחה. כל המערכות של מעבדת החלל הותקנו ללא תקלות וקשיים.
הניסויים שבוצעו היו בתחומי הביולוגיה, פיזיקה פלסמתית, אסטרונומיה, אסטרופיזיקה, פיזיקה סולרית, פיזיקה אטמוספירית וטכנולוגיה מתקדמת.
התבצעו גם שני ניסויים מיוחדים עבור חברות קוקה קולה ופפסי כדי לנסות להתאים את משקאותיהן לאסטרונאוטים השוהים בחלל. התוצאות היו ששני המשקאות תססו בצורה מוגזמת בהיעדר כוח הכבידה.
הנחיתה התבצעה בבסיס חיל האוויר אדוארדס בקליפורניה, ב-11 באוגוסט 1985.
ראו גם

משימות מעבורות החלל
Flying in a Blue Dream

Flying in a Blue Dream (בתרגום לעברית: "עף בתוך חלום כחול") הוא אלבום האולפן השלישי של גיטריסט הרוק אינסטרומנטלי ג'ו סטריאני, שיצא לאור ב-30 באוקטובר 1989. האלבום נחל הצלחה שהתבלטה במיוחד בטקסס והגיע למקום ה-23 ברשימת בילבורד 200  בארצות הברית, שם נשאר ל-39 שבועות. בכך, עבר את היקף המכירות של אלבומו הקודם.
סקירה

רצועות 3, 5, 6, 8, 10, 13 כוללים שירה וקולות רקע מסטריאני עצמו. זהו האלבום הראשון של סטריאני בו הוא מנגן גם במפוחית פה ובבאנג'ו. האלבום מכיל קטעים קצביים כמו "The Mystical Potato Head Groove Thing" ו-"One Big Rush" לצד קטעים מלודיים כשיר הנושא את שם האלבום ו-"I Believe", שהגיע למקום ה-36 ברשימת הסינגלים. קטע הפתיחה הנשמע בשיר הנושא את שם האלבום לא תוכנן מראש. מסתבר שהמגבר של סטריאני קלט תדר רדיו בטעות, והוחלט להקליט את התוצאה לתוך השיר. סטריאני משתמש בקטע הזה להופעותיו עד היום.
הרצועה Back to Shalla-Bal מתייחסת לשובו של הגולש הכסוף לעולם ביתו מתוך תקווה לחדש את מערכת היחסים שלו עם שאלאל בל הקיסרית
קלטת הווידאו "The Satch Tapes" שיצאה בשנת 1993 (ובשנת 2003 כ-DVD) הכילה שני וידאו קליפים מתוך האלבום, "I Believe" ו-"Big Bad Moon", בנוסף לקטע מהופעה ב-MTV שבה ניגן סטריאני בבנג'ו את הקטע "The Feeling" עם ג'ונתן מובר בכלי הקשה. הקטע האינסטרומנטלי "One Big Rush" מופיע בפסקול הסרט "תגיד משהו" בכיכובו של ג'ון קיוזק, והגיע למקום ה-17 ברשימת הסינגלים.
אביו של סטריאני נפטר במהלך הקלטת האלבום. הרצועה Into the Light מוקדשת לזכרו.
רשימת שירים

כל השירים נכתבו והולחנו בידי ג'ו סטריאני.
| מס' | שם | משך |
| --- | --- | --- |
| 1. | Flying in a Blue Dream  | 5:28 |
| 2. | The Mystical Potato Head Groove Thing  | 5:05 |
| 3. | Can't Slow Down  | 4:46 |
| 4. | Headless  | 1:28 |
| 5. | Strange  | 4:51 |
| 6. | I Believe  | 5:50 |
| 7. | One Big Rush  | 3:20 |
| 8. | Big Bad Moon  | 5:13 |
| 9. | The Feeling  | 0:52 |
| 10. | The Phone Call  | 3:00 |
| 11. | (Day at the Beach (New Rays from an Ancient Sun  | 2:03 |
| 12. | Back to Shalla-Bal  | 3:15 |
| 13. | Ride  | 4:58 |
| 14. | The Forgotten Part One  | 1:10 |
| 15. | The Forgotten Part Two  | 5:08 |
| 16. | The Bells of Lal Part One  | 1:19 |
| 17. | The Bells of Lal Part Two  | 4:08 |
| 18. | Into the Light  | 2:25 |
| משך כולל: | משך כולל: | 64:25 |
נגני הרכב

ג'ו סטריאני - גיטרה חשמלית, גיטרה בס, באנג'ו, קלידים, כלי הקשה, מפוחית פה, שירה
ג'ון קניברטי - כלי הקשה, סיטאר
סטוארט האם - גיטרה בס
סיימון פיליפס - תופים
ג'ף קמפיטלי ובוב סמית' - תופים, כלי הקשה, תופים אלקטרוניים
U Got 2 Know

U Got 2 Know הוא אלבומה השני של להקת היורודאנס האיטלקית Cappella שיצא ב-7 במרץ 1994. האלבום שווק במדינות רבות וגם בישראל. האלבום כולל את הלהיט U Got 2 Let The Music (אנ') ואת הלהיט Move On Baby (אנ').
רשימת רצועות

U Got 2 Know
U Got 2 Let The Music
Don't Be Proud
U & Me
Everybody
What I Gotta Do
Move On Baby
Shake Your Body
The Big Beat
Move It Up
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
Signed Sealed Delivered

Signed Sealed Delivered הוא אלבום הסולו החמישי של הזמר קרייג דייוויד. האלבום יצא לאור ב-29 במרץ 2010 על ידי חברת התקליטים יוניברסל. זהו האלבום הראשון של דייוויד ביוניברסל, בה חתם בסוף 2009, אחרי שעזב את האחים וורנר.
האלבום הוא אלבום קאברים לשירי מוטאון והוא כולל 9 קאברים ו-3 שירים חדשים לגמרי. הסינגל הראשון מהאלבום הוא "One More Lie- Standing In The Shadows" והוא יצא לאור שבוע לפני האלבום, ב-22 במרץ 2010. השיר מסמפל את הלהיט "Standing In The Shadows Of Love" של Four Stops. השיר הגיע למקום ה-76 במצעד הבריטי. הסינגל השני מהאלבום "All Alone Tonight- Stop, Look, Listen" יצא לאור ב-31 במאי.
האלבום כולל קאברים ללהיטים של מרווין גיי, סטיבי וונדר, אל גרין, קורטיס סטייגרס  ועוד.
האלבום דורג במקום ה-13 במצעד האלבומים הבריטי.
רשימת השירים

(One More Lie (Standing In The Shadows
(Signed, Seald, Delivered (I'm Yours
(All Alone Tonight (Stop, Look, Listen
I Heard It Through The Grapevine
Just My Imagination
For Once In My Life
Sittin' On The Dock Of The Bay
Mercy Mercy Me
I Wonder Why
Papa Was A Rollin' Stone
Let's Stay Together
This Could Be Love
סינגלים

(One More Lie (Standing In The Shadows - מקום 76 בבריטניה
(All Alone Tonight (Stop, Look, Listen
PinkPantheress

| --- | --- |

 לידה:  2001  (בת 23 בערך) אנגליה באת', אנגליה
 מוקד פעילות:  הממלכה המאוחדת 
 תקופת הפעילות:  מ-2020
 מקום לימודים:  Simon Langton Girls' Grammar School 
 סוגה:  מוזיקת פופ, דראם אנד בייס, 2-סטפ גראז', מוזיקת ג'אנגל, פופ אלטרנטיבי, בדרום פופ, דאנס, הייפרפופ 
 שפה מועדפת:  אנגלית 
 חברת תקליטים:  פרלופון ‏•‏‏ אלקטרה
 www.pantheress.pink
 פרופיל ב-IMDb
 
PinkPantheress (נולדה בשנת 2001) היא זמרת, פזמונאית ומפיקת תקליטים אנגלייה. בשנת 2021, בזמן שלמדה באוניברסיטה בלונדון, היא פרסמה מספר שירים בטיקטוק שהפכו לוויראליים ולאחר מכן חתמה על חוזה הקלטות עם פרלופון ואלקטרה רקורדס. הסינגלים שלה "Pain" ו-"Just for Me" הגיעו ל-40 המקומות הראשונים במצעד הסינגלים הבריטי. המוזיקה שלה מתפרשת על פני מספר ז'אנרים, כולל לו-פיי, דראם נ' בייס, מוזיקה אלקטרונית ורייב, ולעיתים קרובות היא משתמשת בסימפולים של מוזיקת דאנס משנות ה-90 וה-2000.
חיים וקריירה

PinkPantheress נולדה בשנת 2001 בבאת' שבאנגליה לאם קנייתית. בזמן שלמדה בבית הספר התיכון בקנט, היא התחילה לכתוב מוזיקה כדי לעזור לחבר, ולבסוף כתבה מוזיקה בכוחות עצמה. בגיל 17 החלה להשתמש באפליקציה GarageBand, שבה השתמשה מאוחר יותר להקלטת רבים משיריה המוקדמים בזמן ששכבה באולם האוניברסיטה שלה בשעת לילה מאוחרת. סינגל הפריצה שלה "Break It Off" הפך לוויראלי בטיקטוק, ולאחר מכן היא הוחתמה בפרלופון ואלקטרה רקורדס. בשנת 2021, הסינגל שלה "Pain" זכה לתשומת לב בטיקטוק והגיע למקום ה-35 במצעד הסינגלים הבריטי. היא הופיעה באלבום האולפן של גולד-לינק, Haram! בשנת 2021. היא הוציאה את השיר שלה "Passion" בפברואר 2021. לאחר שקטע של השיר שלה "Just for Me" הפך לוויראלי בטיקטוק, היא הוציאה אותו לאור באוגוסט 2021. השיר הגיע למקום 27 במצעד הסינגלים בבריטניה. וידאו קליפ לשיר יצא בספטמבר 2021 ובוים בשיתוף של PinkPantheress.
באוקטובר 2021 היא הכריזה על תאריך היציאה ושמו של מיקסטייפ הבכורה שלה, To Hell With It, שצפוי לצאת ב-15 באוקטובר 2021 תחת פרלופון ואלקטרה רקורדס. השיר שלה "I Must Apologise" יצא גם הוא באוקטובר 2021.
נכון לאוקטובר 2021, היא צברה כ-293.3 מיליון השמעות בפלטפורמות הסטרימינג.
ב-14 ביולי 2023 הוציאה את הסינגל "Turn Your Phone Off" עם הראפר Destroy Lonely.
סגנון מוזיקלי > השפעות

שם הבמה של PinkPantheress נוצר בהשראת חשבון הטיקטוק שלה בעל אותו השם, שנקרא על שם שאלה מהשעשועון המרדף, שהיא "איך קוראים לפנתר נקבה?", והפנתר הוורוד. PinkPantheress ציינה את לילי אלן, מייקל ג'קסון, My Chemical Romance וקיי-פופ כהשראה, וגם ציינה את בלינק-182, גוד שארלוט, פאניק! אט דה דיסקו ולינקין פארק כהשראה לשירים ולמלודיות שלה. היא כינתה את היילי ויליאמס כ"השפעה גדולה", וקבעה כי רצתה להפוך לאמנית לאחר שראתה אותה מופיעה עם פאראמור במהלך פסטיבל רדינג ולידס וכי "מעולם לא ראתה מישהו נהנה כל כך על הבמה ונראה כל כך לא מתאמץ".
סגנון מוזיקלי > סוגה מוזיקלית

PinkPantheress הגדירה את הסגנון המוזיקלי שלה כ"נוסטלגי חדש". המוזיקה שלה תוארה כפופ, בדרום פופ, דאנס, דראם נ' בייס, 2-סטפ גאראז', וג'ונגל, ולעיתים משתמשת בסימפולים של שירים אחרים, כגון מוזיקת דאנס משנות התשעים והאלפיים ושירי פאנק, גראנג' ופופ.
חיים אישיים

נכון לשנת 2021, PinkPantheress חיה בלונדון, אנגליה. היא סטודנטית באוניברסיטה, שם היא לומדת קולנוע.
דיסקוגרפיה > מיני אלבומים

2022: Take Me Home
דיסקוגרפיה > מיקסטייפים

2021: To Hell with It
דיסקוגרפיה > סינגלים

2021: "Just a Waste"
2021: "Break It Off"
2021: "Pain"
2021: "Passion"
2021: "Attracted to You"
2021: "Just for Me"
2021: "I Must Apologise"
2022: "Where You Are" (בהשתתפות וילו)
2022: "Picture in My Mind" (עם סם גלאיטרי)
2022: "Do You Miss Me?"
2022: "Boy's a Liar"
2022: "Turn Your Phone Off" (עם Destroy Lonely)
דיסקוגרפיה > הופעות אורח

2021: "Evian" (גולד-לינק, ריזלוסקי, ראקס)
2022: "bbycakes" (מורה מאסה, ליל עוזי ורט ו-Shygirl)
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | האמן החדש של השנה | PinkPantheress | מועמדות |  |
| 2024 | פרסי המוזיקה הבריטית | שיר השנה | "Boy's a Liar" | מועמדות |  |
| 2024 | פרסי המוזיקה הבריטית | האמן החדש הטוב ביותר | PinkPantheress | מועמדות |  |
| 2024 | פרס המוזיקה של iHeartRadio | שיתוף הפעולה הטוב ביותר | "Boy's a Liar, Pt. 2" (עם אייס ספייס) | מועמדות |  |
| 2024 | פרס המוזיקה של iHeartRadio | להיט הטיקטוק של השנה | "Boy's a Liar, Pt. 2" (עם אייס ספייס) | מועמדות |  |
Flying Bulgar Klezmer Band

Flying Bulgar Klezmer Band (להקת הכליזמר של הבולגרים המעופפים), בימינו The Flying Bulgars(הבולגרים המעופפים) היא להקת פולק ומוזיקת עולם קנדית המתמחה 
בעיבודים ריקודיים ומבדחים של מנגינות כליזמר קלאסיות וקטעים מקוריים המבוססים על מסורת הכליזמר והפולקלור ממזרח אירופה והבלקן. הלהקה, שהוקמה בשנת 1987 על ידי החצוצרן והמלחין דייוויד בוכבינדר, משתמשת גם ביסודות של רוק, ג'אז וסלסה
ההרכב העכשווי של הלהקה כולל את דייוויד בוכבינדר, דייב וול, מקס סניט, פיטר לוטק, טניה גיל וויקטור בייטמן.